|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΝΟΜΟΣ ΜΑΓΝΗΣΙΑΣ** **ΔΗΜΟΣ ΝΟΤΙΟΥ ΠΗΛΙΟΥ** | Αργαλαστή, 01‐12‐2022Αρ.Πρωτ.: 20979 |

**Π Ε Ρ Ι Λ Η Ψ Η Π Ρ Ο Κ Η Ρ Υ Ξ Η Σ**

ΠΑΝΕΛΛΗΝΙΟΣ ΑΝΟΙΧΤΟΣ ΑΡΧΙΤΕΚΤΟΝΙΚΟΣ ΔΙΑΓΩΝΙΣΜΟΣ ΙΔΕΩΝ, ΕΝΟΣ ΣΤΑΔΙΟΥ,

ΜΕ ΤΙΤΛΟ «ΑΝΑΠΛΑΣΗ ΠΑΡΑΛΙΑΚΟΥ ΜΕΤΩΠΟΥ ΟΙΚΙΣΜΟΥ ΜΗΛΙΝΑΣ Δ.Ε.

ΣΗΠΙΑΔΟΣ»

## ΔΙΟΡΓΑΝΩΤΡΙΑ ΑΡΧΗ

Ο Δήμος Νοτίου Πηλίου προκηρύσσει Ανοικτό Αρχιτεκτονικό Διαγωνισμό Προσχεδίων, ενός σταδίου, με τίτλο «ΑΝΑΠΛΑΣΗ ΠΑΡΑΛΙΑΚΟΥ ΜΕΤΩΠΟΥ ΟΙΚΙΣΜΟΥ ΜΗΛΙΝΑΣ Δ.Ε. ΣΗΠΙΑΔΟΣ».

**Διοργανώτρια Αρχή:** του Διαγωνισμού είναι ο Δήμος Νοτίου Πηλίου.

**Κύριος του Έργου:** είναι ο Δήμος Νοτίου Πηλίου.

**Διευθύνουσα Υπηρεσία**: Τμήμα Τεχνικής Υπηρεσίας

**Στοιχεία επικοινωνίας:**

Διεύθυνση: Αργαλαστή,37006

Τηλέφωνο: 2423350132

E‐mail : texniki.dnpiliou@gmail.com

Ιστοσελίδα: <https://dnpiliou.gov.gr/>

Q

Η κατάθεση των προτάσεων των διαγωνιζομένων θα γίνει στο Πρωτόκολλο της Διοργανώτριας Αρχής, στην ανωτέρω ταχυδρομική διεύθυνση.

Πληροφορίες και διευκρινίσεις για τον διαγωνισμό παρέχονται στην ιστοσελίδα του Δήμου καθώς και στο τηλέφωνο: 2423350132.

Η Διοργανώτρια Αρχή θα δημοσιοποιήσει οποιαδήποτε ενδεχόμενη μεταβολή των παραπάνω στοιχείων με ανάρτηση στην ιστοσελίδα της.

## ΧΡΗΜΑΤΟΔΟΤΗΣΗ

Φορέας χρηματοδότησης είναι το **Πράσινο Ταμείο** μέσω της πρόσκλησης υπ’ αρ. πρωτ. 3834/12‐07‐2019 και τίτλο «ΧΡΗΜΑΤΟΔΟΤΗΣΗ ΔΙΕΞΑΓΩΓΗΣ ΑΡΧΙΤΕΚΤΟΝΙΚΩΝ ΔΙΑΓΩΝΙΣΜΩΝ ΕΤΟΥΣ 2019‐2020» στο πλαίσιο του Χ.Π. «ΔΡΑΣΕΙΣ ΠΕΡΙΒΑΛΛΟΝΤΙΚΟΥ ΙΣΟΖΥΓΙΟΥ» για το έτος 2020, όπως επικαιροποιήθηκε τον Ιούνιο του2020 με τη υπ’αριθμ. 182.11/2020 απόφαση του Διοικητικού Συμβουλίου του Πράσινου Ταμείου (ΑΔΑ:6Δ5646Ψ844‐ΩΙΙ).

## ΣΚΟΠΟΣ ΚΑΙ ΑΝΤΙΚΕΙΜΕΝΟ ΤΟΥ ΔΙΑΓΩΝΙΣΜΟΥ

Αντικείμενο του διαγωνισμού είναι η διατύπωση προτάσεων για την Ανάπλαση του παραλιακού μετώπου του οικισμού Μηλίνας της Δημοτικής Ενότητας Σηπιάδος, από άποψη αρχιτεκτονική, αισθητική, λειτουργική, τεχνική και περιβαλλοντική, προκειμένου να αξιοποιηθεί και να αναβαθμιστεί ο ελεύθερος κοινόχρηστος χώρος και να αποτελέσει ένα σημείο αναφοράς για τον οικισμό.

Ο Διαγωνισμός στοχεύει στη διαμόρφωση ενός ενιαίου, λειτουργικού κοινόχρηστο χώρου που να αναδεικνύει το φυσικό τοπίο και να εξυπηρετεί τις σύγχρονες ανάγκες, δημιουργώντας ένα πρότυπο χώρο συνάθροισης, που να δίνει στον επισκέπτη πολλαπλές επιλογές χρήσης και δραστηριοτήτων.

Οι συμμετέχοντες μελετητές θα πρέπει να αναζητήσουν ιδέες, οι οποίες θα δίνουν στον υπό επανασχεδιασμό κοινόχρηστο χώρο σύγχρονες αισθητικές και λειτουργικές προτάσεις ‐ λύσεις, τεκμηριωμένες με σαφήνεια και θα καθιστούν την περιοχή σημείο αναφοράς για τον οικισμό.

## ΣΥΜΜΕΤΟΧΗ ΣΤΟ ΔΙΑΓΩΝΙΣΜΟ

Δικαίωμα συμμετοχής στο διαγωνισμό έχουν **αρχιτέκτονες**, οι οποίοι κατέχουν την από το νόμο οριζόμενη άδεια άσκησης επαγγελματικής δραστηριότητας αρχιτέκτονα μηχανικού στην Ελλάδα ή σε άλλο κράτος, ατομικά είτε ως υπεύθυνοι ομάδας. Για τη συμμετοχή στο Διαγωνισμό δεν είναι προαπαιτούμενη η εγγραφή στο μητρώο μελετητών και η λήψη αντίστοιχης τάξης πτυχίου, σύμφωνα με τις διατάξεις του Ν.4412/2016, καθώς και στα Μητρώα (ΜΗ.Τ.Ε.) του Π.Δ. 71/2019. Στην ομάδα των διαγωνιζομένων είναι δυνατόν να μετέχουν και άλλες ειδικότητες, καθώς και φοιτητές, χωρίς υποχρέωση της Διοργανώτριας Αρχής για οποιαδήποτε καταβολή επιπλέον αμοιβής πέραν των προβλεπόμενων βραβείων.

Κάθε διαγωνιζόμενος – μόνος ή και ως μέλος ομάδας ‐ μπορεί να υποβάλει μόνο μια (1) συμμετοχή.

## ΕΙΔΟΣ ΔΙΑΓΩΝΙΣΜΟΥ– ΣΥΜΜΕΤΟΧΗ

Ο διαγωνισμός χαρακτηρίζεται ως **Πανελλήνιος Ανοιχτός Αρχιτεκτονικός Διαγωνισμός Ιδεών, ενός σταδίου**, σύμφωνα με το άρθρο του αριθμ. ΥΠΕΝ/ΔΜΕΑΑΠ/48505/387 (ΦΕΚ 2239/31-5-2021).

## ΚΡΙΤΗΡΙΑ ΑΞΙΟΛΟΓΗΣΗΣ

Θα συνεκτιμηθούν η πρωτοτυπία της λύσης, η λειτουργικότητα, η μορφολογική αντιμετώπιση των διαμορφώσεων και η βιοκλιματική προσέγγιση, σε συνδυασμό με τη δυνατότητα υλοποίησης της πρότασης τόσο κατασκευαστικά όσο και οικονομικά.

## ΠΡΟΘΕΣΜΙΑ ΚΑΙΤΟΠΟΣ ΥΠΟΒΟΛΗΣ ΠΡΟΤΑΣΕΩΝ

Καταληκτική προθεσμία υποβολής των προτάσεων του Διαγωνισμού ορίζεται η **3η Μαρτίου 2023, ημέρα Παρασκευή και ώρα 1.00μ.μ.** Μετά την λήξη της ως άνω προθεσμίας υποβολής καμία πρόταση δεν γίνεται δεκτή.

Η υποβολή των προτάσεων θα γίνει στο πρωτόκολλο του Δήμου Νοτίου Πηλίου, στη διεύθυνση: Αργαλαστή, Τ.Κ.37006, τις εργάσιμες ημέρες και ώρες, πριν την ημερομηνία και ώρα λήξης του διαγωνισμού.

Δεκτές γίνονται επίσης προτάσεις που αποστέλλονται με το ταχυδρομείο, ή μέσω ιδιωτικής εταιρείας μεταφορών, μεευθύνη του διαγωνιζόμενου για την έγκαιρη παράδοσή τους και με την προϋπόθεση, ότι εξασφαλίζεται η ανωνυμία των συμμετεχόντων.

## ΚΡΙΤΙΚΗ ΕΠΙΤΡΟΠΗ

Η Κριτική Επιτροπή θα είναι πενταμελής και η σύνθεσή της γίνεται σύμφωνα με το άρθρο 12, παρ. 1α της Υπουργικής Απόφασης ΥΠΕΝ/ΔΜΕΑΑΠ/48505/387/2021 (ΦΕΚ 2239/Β/31-5-2021).

Τα μέλη της Κριτικής Επιτροπής με τους Αναπληρωτές τους ορίζονται ως εξής:

* Ένας (1) κριτής οριζόμενος από τη διοργανώτρια αρχή, διακεκριμένο μέλος του αντίστοιχου κλαδικού φορέα,
* Ένας (1) κριτής εκπρόσωπος της Διοργανώτριας Αρχής,
* Τρείς (3) κριτές από τον κατάλογο κριτών του ΥΠΕΝ της παρ. 3 του άρθρου 12 της Υπουργικής Απόφασης ΥΠΕΝ/ΔΜΕΑΑΠ/48505/387/2021 (ΦΕΚ 2239/Β/31-5-2021).

Η συγκρότηση της Κριτικής Επιτροπής θα γνωστοποιηθεί τουλάχιστον 20 ημέρες πριν την λήξη της προθεσμίας υποβολής των Προτάσεων.

## ΑΠΟΦΑΣΗ ΤΗΣ ΚΡΙΤΙΚΗΣ ΕΠΙΤΡΟΠΗΣ

Η απόφαση της Κριτικής Επιτροπής για την απονομή των βραβείων είναι δεσμευτική για τη Διοργανώτρια Αρχή, εφόσον δεν είναι αντίθετη προς τους όρους της προκήρυξης.

## ΑΡΙΘΜΟΣ ΚΑΙ ΥΨΟΣ ΒΡΑΒΕΙΩΝ

Στον Διαγωνισμό θα απονεμηθούν τρία βραβεία (3),ως κάτωθι:

|  |  |  |  |
| --- | --- | --- | --- |
|  | **Α΄ΒΡΑΒΕΙΟ****45%** | **Β΄ΒΡΑΒΕΙΟ****33%** | **Γ΄ΒΡΑΒΕΙΟ22%** |
| ΑΜΟΙΒΗ ΒΡΑΒΕΙΟΥ | 18.769,35€ | 13.764,19€ | 9.176,13€ |
| ΦΠΑ 24% | 4.504,65€ | 3.303,41€ | 2.202,27€ |
| **ΣΥΝΟΛΟ ΜΕ ΦΠΑ** | 23.274,00€ | 17.067,60€ | 11.378,40€ |

Το συνολικό ποσό των βραβείων είναι 51.720,00€.

## ΛΟΙΠΑ ΠΛΗΡΟΦΟΡΙΑΚΑ ΣΤΟΙΧΕΙΑ

Γλώσσα: Ελληνική.

Η παρούσα Περίληψη Προκήρυξης θα αναρτηθεί στην ιστοσελίδα του Δήμου Νοτίου Πηλίου. Κάθε διαγωνιζόμενος (φυσικό ή νομικό πρόσωπο) ή ομάδα διαγωνιζόμενων θα εγγράφεται έως και τίς **05/01/2023 ώρα 14:00**, σε κατάλογο που τηρεί ο Δήμος Νοτίου Πηλίου, με αίτηση που αναφέρει τα στοιχεία του εκπροσώπου του διαγωνιζόμενου(διεύθυνση, αριθμό τηλεφώνου και e‐mail) για να υπάρχει δυνατότητα ενημέρωσης. Από το Δήμο Νοτίου Πηλίου θα αποδίδεται σε όλους του εγγραφέντες‐ εκπροσώπους πιστοποιητικό εγγραφής στον κατάλογο αυτό. Στην αναλυτική Προκήρυξη γίνεται αναφορά για τον τρόπο υποβολής τυχόν ερωτημάτων (**προθεσμία υποβολής 03/01/2023, ώρα 14:00**) από τους εγγεγραμμένους, καθώς και για τις απαντήσεις εκ μέρους της Υπηρεσίας.

Η αναλυτική Προκήρυξη με τα προσαρτήματά της και τα λοιπά παρεχόμενα στοιχεία θα αναρτηθούν στην ιστοσελίδα του Δήμου Νοτίου Πηλίου, και θα μπορούν να τα παραλαμβάνουν δωρεάν οι ενδιαφερόμενοι από την ημέρα έναρξης του διαγωνισμού. Οι κανόνες δημοσιότητας θα γίνουν σύμφωνα με το άρθρο 112 του Ν.4412/2016 και του άρθρου 14 της Υπουργικής Απόφασης ΥΠΕΝ/ΔΜΕΑΑΠ/48505/387/2021 (ΦΕΚ 2239/Β/31-5-2021), όπως ισχύει σήμερα.

**‐Ο‐**

**ΔΗΜΑΡΧΟΣ ΝΟΤΙΟΥ ΠΗΛΙΟΥ**

**ΜΙΧΑΛΗΣ ΜΙΤΖΙΚΟΣ**